Նոր Նորք վարչական շրջան

Նոր Նորք, Հայաստանի մայրաքաղաք Երևանի վարչական շրջաններից մեկը։ Ընդգրկում է Նոր Նորքի 1-ից 9-րդ զանգվածները և Ջրվեժի «Բանավան» ու «Մայակ» թաղամասերը։ Ընդհանուր սահմաններ ունի Ավան, Էրեբունի, Կենտրոն, Նորք-Մարաշ և Քանաքեռ-Զեյթուն վարչական շրջանների հետ։ Արտաքին սահմանագծով հարում է Կոտայքի մարզին։ 

Բնակչությունը՝ ։

Պատմություն 
Նոր Նորք համայնքը կազմավորվել է 1966 թվականին։ Այս համայնքում է գտնվում մայրաքաղաքի ամենաբարձրադիր վայրը Նոր-Նորք համայնքի Սուրբ Սարգիս եկեղեցուն հարակից բլուրը՝ ծովի մակարդակից 1370 մետր բարձրությամբ։

Նոր Նորք համայնքում կան 671 բազմաբնակարան շենք, հանրակրթական 20 և 1 հատուկ գիշերօթիկ դպրոց, Անանիա Շիրակացու անվան ճեմարան, 22 մանկապարտեզ, 2 քոլեջ, 1 արհեստագործական ուսումնարան, կենտրանական գրադարան, մշակույթի կենտրոն, 1 երաժշտական և 1 արվեստի դպրոց, Վազգեն Սարգսյանի անվան ռազմական ինստիտուտը, 4 մարզադպրոց, ուսումնամեթոդական, գիտաարտադրական կենտրոն, «Սուրբ Գրիգոր Լուսավորիչ» բժշկական կենտրոնը, 3 համաբուժարան, Նանսենի անվան թանգարանը, գործում են 2 գիտահետազոտական ինստիտուտ, շինարարական 58 և տրանսպորտային 34 ձեռնարկություններ, 11 կապի հանգույց, 4 գետնանցում, 3 լողավազան, 19 մարզահրապարակ, 24 ապաստարան։

Քաղաքի պատմամշակութային արժեքներից համայնքում կան 29 հուշարձան, 10 կոթող, 15 արձան, 6 տապանաքար. 4 խաչքար և 1 ջրանցք։

Նոր Նորքում են գտնվում Ջրաշխարհը, Ավանգարդ-Մոթորսը, Եվրոթերմը, Հայ կոլան, Գապեքսը, Գաջ ԲԲԸ, Ավտոմատիկա, Վան, Կոնեկտ, Էլեկտրոմաշ, Պրոգրես, Լազերային տեխնիկա, Էլտե պիրկալ, Սիգարոն, Նեյրոն, Սելենա և այլ գործարաններ ու ձեռնարկություններ։

Փողոցներ, հրապարակներ, զբոսայգիներ 
 Գայի պողոտա
 Սուրեն Նազարյանի անվան պուրակ (Երևան)
 Նանսենի անվան այգի (Երևան)
 Թաթուլ Կրպեյանի անվան այգի
 Տիգրան Մեծ զբոսայգի
 Ջրաշխարհ (Երևան)

Հուշարձաններ 
 Տորք Անգեղի հուշարձան (Երևան)
 Հայկ նահապետի արձան (Երևան)
 Տիգրան Մեծի հուշարձան (Երևան, Նոր Նորք)
 Մայրություն (քանդակ, Երևան)
 Հրանտ Մաթևոսյանի հուշարձան (Երևան, Նոր Նորք)
 Բայրոն (արձան, Երևան)
 Կարեն Դեմիրճյանի կիսանդրի (Երևան)

Տաճարներ 
 Սուրբ Սարգիս եկեղեցի (Երևանի Նոր Նորք թաղամաս)
 Սուրբ Աստվածածին եկեղեցի

Պատկերասրահ

Տես նաև 
 Երևանի վարչական բաժանում
 Նոր Նորք վարչական շրջանի պատմության և մշակույթի անշարժ հուշարձանների ցանկ (Երևան)

Ծանոթագրություններ

Արտաքին հղումներ 
 Նոր Նորք վարչական շրջան, մամուլի խոսնակ

Նոր Նորք վարչական շրջան